Stig Berge

Stig Berge (født 1942) er en norsk professor og tidligere orienteringsløper. Stig Berge er utdannet sivilingeniør innen teknisk fysikk ved Norges tekniske høgskole og har doktorgrad fra samme sted. Stig Berge er tidligere instituttleder ved Institutt for marin teknikk ved NTNU.

Stig Berge vant to VM-gull i 1970, ett individuelt og ett på stafetten. Han tok også VM-sølv i 1972 individuelt og VM-bronse på stafetten i 1966. I 1964 kapret han sølv med den norske EM-laget. 

Berge vant 4 norgesmesterskap; ordinær løype i 1964, og lang løype i 1967, 1970 og 1971. Han var med på Hauketo IFs vinnerlag i stafett-NM i 1963 og Norges tekniske høgskoles idrettsforenings lag i NM 1965 og 1973. Han konkurrerte også for Freidig, og Løkken IF.

I 1970 mottok Stig Berge Olavstatuetten, Morgenbladets gullmedalje samt Sportsjournalistenes statuett som «Årets idrettsnavn» i Norge.

Gjennom sitt vitenskapelige arbeid innen marin teknikk, har Stig Berge skrevet flere lærebøker og publisert i en rekke vitenskapelige tidsskrifter.

 Referanser 

Kategori:Norske orienteringsløpere
Kategori:Verdensmestere i orientering
Kategori:Kongepokalvinnere i orientering
Kategori:Personer fra Meldal kommune
Kategori:Norgesmestere i orientering